राजस्थान और मध्यप्रदेश समेत कई राज्यों में बार्डरों पर अवैध वसूली से आक्रोशित ट्रांसपोर्टरों ने सोमवार को उद्योगों से माल नहीं भरा। यहां से तमाम ट्रांसपोर्टर दिल्ली में जंतर-मंतर पर पहुंचे और व्यवस्था को लेकर आक्रोश जताया। बाद में केंद्र सरकार को ज्ञापन भी सौंपा। ट्रांसपोर्टरों का कहना है कि यदि सरकार ने भ्रष्टाचार न रोका और उनकी मांग न मानी तो वे अपनी गाड़ियां और परमिट सरकार को सौंप अपने घर बैठने को मजबूर होंगे।